hotchpotch/miracl-hf-unified huggingface dataset:
ตังเก
ตังเก เป็นบทเพลงเพื่อชีวิตยอดนิยม จากการแต่งคำร้อง และ ขับร้องครั้งแรกของ พงษ์เทพ กระโดนชำนาญ ในอัลบั้ม คนจนรุ่นใหม่ เมื่อปี พ.ศ. 2533
พงษ์เทพ ใช้เวลาคิดและเขียนเพลงนี้นานถึง 2 ปี ซึ่งต้องแก้อยู่หลายรอบ จนเกิดเป็นเพลงที่ฟังง่าย สนุกสนาน แต่เนื้อหาสะท้อนความรู้สึกที่ห่างไกล และกลายเป็นเพลงที่สร้างชื่อให้กับพงษ์เทพอีกเพลงหนึ่ง ถัดจากเพลง คนกับหมา และ ลิงทโมน
แต่ทำนองของเพลงตังเก ได้มีการอ้างใน youtube ว่า เดิมมาจากเพลงปฏิวัติชื่อ "ฉันเกิดเป็นลูกอิสาน" แต่งโดย ส.เยาวภา โดยเนื้อร้องบรรทัดแรก และทำนองในท่อนแรก มีความคล้ายคลึงกับเพลงตังเกมาก ซึ่งพงษ์เทพอาจจะเอาอิทธิพลของเพลงนั้นมาแต่งเพลงของตนเอง
เพลง "ตังเก" ถือเป็นเพลงที่ได้รับความนิยมอย่างกว้างขวางในยุครุ่งเรืองของตลาดเพลงเพื่อชีวิตและจังหวะสามช่า และเป็นเพลงที่ดีที่สุดของพงษ์เทพ ด้วยเสียงร้องและเนื้อหาที่กลมกลืนอย่างลงตัว บวกกับจังหวะดนตรีสามช่าที่ถูกใจคอเพลงเพื่อชีวิตมาเนิ่นนาน ซึ่งช่วยเพิ่มความไพเราะน่าฟังยิ่งขึ้น จนมีการนำมาขับร้องใหม่ด้วยตัวเองอยู่หลายครั้ง และโดยศิลปินนักร้องคนอื่นๆ เช่น พี สะเดิด จากอัลบั้ม สะเดิดสุดเดช พ.ศ. 2550 ปี พ.ศ. 2552 ทาง หัวลำโพงริดดิม ได้ดัดแปลงรูปแบบดนตรีให้ต่างไปจากเดิมและเข้ากับความต้องการของวัยรุ่น เพื่อประกอบภาพยนตร์เรื่อง หนีตามกาลิเลโอ โดยมอบให้ สิงโต เดอะสตาร์ เป็นผู้ขับร้อง พร้อมด้วย ชุติมา ทีปะนาถ และ จรินทร์พร จุนเกียรติ นักแสดงนำจากภาพยนตร์เรื่องดังกล่าว ซึ่งได้รับเสียงวิพากษ์วิจารณ์ทั้งแง่บวกและลบ
นครลักเซมเบิร์ก
ลักเซมเบิร์ก (Luxembourg) เป็นเมืองหลวงของราชรัฐลักเซมเบิร์ก ในเมืองยังมีสิ่งก่อสร้างทางประวัติศาสตร์อย่าง ปราสาทลักเซมเบิร์ก ที่สร้างโดยชนแฟรงค์ในช่วงยุคกลางตอนต้นในบริเวณที่เริ่มก่อตั้งเมือง
เมืองลักเซมเบิร์กตั้งอยู่ใจกลางของยุโรปตะวันตกตั้งอยู่ห่างจากกรุงบรัสเซลส์ 188 กม., ห่างจากกรุงปารีส 289 กม., ตั้งอยู่ห่างจากโคโลญ 190 กม.
พอล โรบินสัน (นักฟุตบอลเกิดเดือนธันวาคม พ.ศ. 2521)
พอล ปีเตอร์ โรบินสัน () เกิดเมื่อวันที่ 14 ธันวาคม ค.ศ. 1978 เป็นนักฟุตบอลชาว อังกฤษ โรบินสันเล่นใน ฟุตบอลทีมชาติอังกฤษ ในชุด 21 ปีตั้งแต่ปี ค.ศ. 1999 โดยเล่นในตำแหน่ง กองหลัง และเขาถนัดเท้าซ้าย ในปี 2012 โรบินสันเล่นให้กับ ลีดล์ ยูไนเต็ด โดยยืมตัวมาจาก สโมสรฟุตบอลโบลตัน วันเดอเรอส์ โดยเขาถนัดในตำแหน่ง กองหลัง และยังเล่น แบ็กซ้าย ได้เป็นบางครั้ง และต่อมาในปีเดียวกันโรบินสันก็ย้ายมาเล่นให้กับสโมสรฟุตบอลเบอร์มิงแฮมซิตี
ตรีศูล
ตรีศูล หรือย่อว่า ตรี () เป็นประเภทของสามง่ามในวัฒนธรรมอินเดีย แต่ก็พบในเอเชียตะวันออกเฉียงใต้ด้วยเช่นกัน ตรีศูลมักใช้เป็นสัญลักษณ์ในศาสนาฮินดูและพระพุทธศาสนา คำนี้มีความหมายว่า "หอกสามเล่ม" ในภาษาสันสกฤตและภาษาบาลี
ตรีศูลเป็นสัญลักษณ์ของความร่ำรวย เป็นอาวุธประจำกายของพระศิวะ เทพเจ้าฮินดู และกล่าวกันว่าเป็นอาวุธที่ใช้ตัดพระเศียรของพระพิฆเนศวร ปลายแหลมทั้งสามของตรีศูลมีความหมายและความสำคัญที่แตกต่างกัน และมีเรื่องเล่าในศาสนาฮินดู มักมีการกล่าวกันว่าปลายแหลมทั้งสามของตรีศูลแทนตรีเอกานุภาพ — การสร้าง การรักษา และการทำลาย, อดีต ปัจจุบัน และอนาคต
พระเจ้าราชวรวงศ์เธอ กรมหมื่นพิศาลบวรศักดิ์
พระเจ้าราชวรวงศ์เธอ พระองค์เจ้าวรรัตน์ กรมหมื่นพิศาลบวรศักดิ์ (พ.ศ. 2384 - พ.ศ. 2449) พระราชโอรสพระองค์ที่ 12 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเกต ขณะประสูติ พระราชบิดายังไม่ได้ทรงบวรราชาภิเษก ในราชสำนักนิยมออกพระนามว่า พระองค์โตใหญ่
กรมหมื่นพิศาลบวรศักดิ์ มีพระนามว่า พระองค์เจ้าวรรัตน์ ทรงได้รับสถาปนาเป็นกรมหมื่นพิศาลบวรศักดิในรัชกาลที่ 5 เมื่อ พ.ศ 2424 ทรงเป็นต้นสกุล วรรัตน์
พอล โรบินสัน
พอล โรบินสัน () เป็นชื่อบุคคล อาจหมายถึง
รายชื่อตัวละครในบ้านของเสียงหัวใจ
ตัวละครจากเรื่อง บ้านของเสียงหัวใจ
เพื่อนสมัยเด็กของฮารุโตะ เป็นลูกครึ่งญี่ปุ่น-รัสเซีย ตอนแรกที่เธอย้ายมาเรียนที่เดียวกับฮารุโตะ เธอจะไม่ค่อยถูกกับพวกฮารุโตะเท่าไร ทะเลาะกันบ่อยครั้ง และเธอยังเคยเอาชนะฮารุโตะในการแข่งซูโม่อีกด้วย ปัจจุบันเรียนอยู่ชั้นเดียวกันฮารุโตะ และ ทากาชิ อยู่ชมรมเทนนิสเหมือนกันยุสึกิ เธอแอบชอบพี่ชายของนานามิ ขนาดที่มายืนมองทุกวันหลังเลิกชมรม หลังจากที่เธอรู้ว่านารุมิ (พี่ชายของนานามิ) ชอบยุสึกิ จากตัวนานามิเอง เพราะตอนนั้นนานามิไม่รู้ว่าเธอชอบใครอยู่ ทำให้เธอหยุดเรียนไปหนึ่งวัน นานามิที่รู้ว่าตัวเองเป็นต้นเหตุจึงได้ไปปรึกษากับฮารุโตะ ฮารุโตะจึงบอกว่า คงแค่กินมั่วซั่วจนท้องเสียแค่นั้นเอง วันต่อมาเธอก็มาโรงเรียนพร้อมบอกกับทุกคนว่าแค่กินมั่วซั่วจนท้องเสีย
ปัจจุบัน เสียชีวิตแล้วในตอนที่ 100 หลังจากที่เข้ารับการผ่าตัด ซึ่งการผ่าตัดสำเร็จไปได้ด้วยดี แต่ร่างกายของเขาไม่สามารถฟื้นฟูได้ จึงทำให้เขาเสียชีวิตลง
ซัลเฟต
ซัลเฟต () คือเกลือของกรดซัลฟิวริก
ซัลเฟตไอออนเป็นแอนไอออนหลายอะตอม ที่มีสูตรเอมพิริคัลSOและมีมวลโมเลกุล 96.06 ดาลตัน ประกอบด้วยอะตอมกำมะถันอยู่ตรงกลางและมีอะตอมออกซิเจน 4 อะตอมล้อมรอบเรียงกันเป็นรูปทรงสี่หน้า อะตอมกำมะถันมีภาวะออกซิเดชัน +6 และอะตอมออกซิเจนทั้งสี่มีภาวะออกซิเดชัน −2 ซัลเฟตไอออนมี 2 ประจุลบ และมีคู่เบสคือ ไบซัลเฟตไอออนหรือไฮโดรเจนซัลเฟตไอออน (HSO) และมีคู่กรดคือกรดซัลฟิวริก () สารซัลเฟตอินทรีย์อาทิไดเมทิลซัลเฟตเป็นสารประกอบโควาเลนต์และเอสเทอร์ของกรดซัลฟิวริก
เบนจามิน จุง ทัฟเนล
เบนจามิน จุง ทัฟเนล เกิดที่เมือง ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กเล่ย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี
ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge) ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1
หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)
เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่างๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร
เทวฤทธิ์ ศรีสุข
เทวฤทธิ์ ศรีสุข เป็นนักร้องชาวไทย และเป็นมือเบสของวง ซิลลี่ ฟูลส์ , โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แต้ก) พร้อมโดย นิพนธ์ ไทยเจริญ (เต๋า แอร์บอร์น)
เทวฤทธิ์ ศรีสุข เกิดเมื่อวันที่ 20 กุมภาพันธ์ พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก
หมายเหตุ : เป็นการร้องเพลงในสไตล์ลูกทุ่ง
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง
จักรินทร์ จูประเสริฐ
จักรินทร์ จูประเสริฐ หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517 เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย
จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์
หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง "Silly Foolish" โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา,สเลเยอร์,เมทัลลิกา และวงเซพูลทูร่าที่ร้าน "Metal Zone" ซึ่งทรงพล จูประเสริฐ รับหน้าที่มือกีตาร์ และ กอบภพ ใบแย้ม เป็นมือกลอง
ต้นเป็นมือกีต้าร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริบกีต้าร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีต้าร์ฮีโร่ของมือกีต้าร์รุ่นใหม่ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่างๆที่เกี่ยวกับกีต้าร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ
เทพธิดาม้าขาว
เทพธิดาม้าขาว () เป็นเรื่องสั้นกำลังภายในที่แต่งโดย กิมย้ง ว่าด้วยเรื่องราวของ หลีบุ๋นซิ่ว นางผู้เป็นชาวฮั่น แต่อาศัยอยู่ในเผ่าซาฮัค ซึ่งเกลียดชังชาวฮั่น
ในอดีตนานมาแล้ว เกิดความปั่นป่วนขึ้นในยุทธภพ เพราะแผนที่ปราสาทฮาปูมี ซึ่งซ่อนสมบัติมูลค่ามหาศาลได้ปรากฏขึ้น ข่าวคราวของแผนที่ได้แพร่สะพั ภายในยุทธภพจึงเกิดการหลั่งโลหิตขึ้น
ในที่สุดแผนที่นี้ ก็ได้ตกมาอยู่ในมือของ หลีซา ฉายา ม้าขาว และภรรยา นาม ซาเนี้ยจื้อ ฉายา กระบี่เล็กทองเงิน ซึ่งถูกไล่ล่าจนมาถึงทะเลทรายอันกว้างใหญ่ ที่แห่งนี้เองที่ทั้งคู่ ได้ทอดร่างกลายเป็นศพ เหลือรอดเพียงบุตรสาวของพวกเขา นาม หลีบุ๋นซิ่ว
หลีบุ๋นซิ่วอาศัยพาหนะของมารดา ซึ่งก็คือม้าสีขาว หลบหนีไปถึงที่ตั้งของชนเผ่าชาวซาฮัค อาศัยอยู่กับชายชราแซ่โก้ย พวกชาวยุทธ์ที่ไล่ล่า ก็มาปล้นสะดมเผ่าซาฮัค จึงทำให้เผ่านี้เกลียดชังชาวฮั่น
หลีบุ๋นซิ่วได้หลงรักซูปูบุตรชายของซูรูคนักรบอันดับหนึ่งของซาฮัค แต่ไม่อาจสมหวังด้วยกันได้ ซูปูจึงแต่งงานกับอามาน ส่วนหลีบุ๋นซิ่วก็โดดเดี่ยวอยู่เพียงลำพัง
แผนที่สมบัติที่ล้ำค่า และ ความรักที่ไม่อาจสมหวัง หลีบุ๋นซิ่วจะสามารถผ่านไปได้หรือไม่
ไกลโคสะมิโนไกลแคน
ไกลโคสะมิโนไกลแคน () หรือ มิวโคโพลีแซ็กคาไรด์ () เป็นโพลีแซ็กคาไรด์สายยาวไม่แตกแขนงซึ่งประกอบด้วยหน่วยไดแซ็กคาไรด์ซ้ำๆ หลายหน่วย ซึ่งหน่วยที่ซ้ำประกอบจากน้ำตาลเฮกโซส (หรือน้ำตาลที่มีคาร์บอน 6 อะตอม) หรือกรดเฮกซูโรนิก เชื่อมกับเฮกโซซามีน (น้ำตาลที่มีคาร์บอน 6 อะตอมที่มีส่วนประกอบของไนโตรเจน)
แกนโปรตีนถูกสร้างขึ้นที่เอนโดพลาสมิกเรติคูลัมแบบขรุขระ และถูกไกลโคซิลทรานสเฟอเรสปรับแต่งในกอลจิ แอพพาราตัสด้วยการเติม GAG ไดแซ็กคาไรด์ไปที่แกนโปรตีนได้ผลิตภัณฑ์เป็นโปรติโอไกลแคน (proteoglycans) ยกเว้นไฮยาลูโรแนนที่สร้างขึ้นโดยไม่มีแกนโปรตีน และถูกปล่อยออกมาที่ที่ว่างภายนอกเซลล์โดยตรงโดยเอนไซม์ที่ผิวเซลล์
ไกลโคสะมิโนไกลแคนเป็นคาร์โบไฮเดรตที่จำเป็นสำหรับร่างกาย กล่าวคือเป็นองค์ประกอบที่สำคัญของเนื้อเยื่อเกี่ยวพัน สาย GAG อาจเกิดพันธะโควาเลนต์กับโปรตีนเกิดเป็นโปรติโอไกลแคน นอกจากนี้ GAG ยังมีคุณสมบัติดูดน้ำจึงทำให้เนื้อเยื่อสามารถทนทานต่อแรงกดดันได้ และ GAG ยังมีคุณสมบัติเป็นประจุลบเนื่องจากมีความหนาแน่นของโมเลกุลน้ำตาลสูงจึงสามารถดูดแคทไอออนหรือประจุบวกเช่นโซเดียมไอออน หลังจากที่โซเดียมจับกับ GAG จะดึงโมเลกุลน้ำได้โดยน้ำไม่ถูกบีบอัดไม่เหมือนกับแก๊ส
ตัวอย่างของไกลโคสะมิโนไกลแคนที่อยู่ในธรรมชาติเช่นเฮพารินซึ่งถูกใช้เป็นสารกันเลือดเป็นลิ่ม ไฮยาลูโรแนนเป็นองค์ประกอบของน้ำไขข้อซึ่งหล่อเลี้ยงข้อต่อในร่างกาย และคอนดรอยตินซัลเฟตซึ่งเป็นสารที่พบในเนื้อเยื่อเกี่ยวพัน กระดูกอ่อนและเอ็นกล้ามเนื้อ
GAG ชนิดต่างๆ มีความแตกต่างกันในแง่ของชนิดของเฮกโซซามีน เฮกโซส หรือกรดเฮกซูโรนิกที่เป็นองค์ประกอบ (เช่น กรดกลูคูโรนิก กรดไอดูโรนิก กาแลกโตส กาแลกโตซามีน กลูโคซามีน) นอกจากนี้ยังมีความแตกต่างกันในเรขาคณิตของพันธะไกลโคซิดิก
ตัวอย่างของไกลโคสะมิโนไกลแคน เช่น
เพาล์ ฟัน ดึค
มัททีอัส เพาล์ () เป็นที่รู้จักกันดีในชื่อบนเวทีของเขา เพาล์ ฟัน ดึค (Paul van Dyk) เป็นนักดนตรีแนวดนตรีอิเล็กทรอนิกส์แดนซ์จากเยอรมัน ที่ได้รับการเสนอชื่อรางวัลแกรมมี หนึ่งในชั้นนำของโลกของดนตรีอิเล็กทรอนิกส์แดนซ์ และ โปรดิวเซอร์เพลง ได้อยู่ใน "ท็อป 10" ตั้งแต่ปี 1998 เขาขายได้มากกว่า 3 ล้านอัลบั้มทั่วโลก
ถึงจะเห่ยแต่ก็สู้นะเฟ้ย
ถึงจะเห่ยแต่ก็สู้นะเฟ้ย () เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกัง และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่" () แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณ รวมทั้งเปลี่ยนชื่อตัวละครใหม่ด้วย
ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาว ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกัน
ซาวามูระ โนริทากะ เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้น
ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ
อเลกซ์ เมอราซ
อเลกซ์ เมอราซ () เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ "New Moon" ภาพยนตร์ภาคต่อของ "Twilight".
เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก
คนไทยหัวกะทิ
คนไทยหัวกะทิ เป็นรายการควิซโชว์ ออกอากาศครั้งแรกปี พ.ศ. 2553 เมื่อวันเสาร์ที่ 2 มกราคม 2553 - เสาร์ที่ 26 กุมภาพันธ์ 2554 เวลา 16.00 - 16.30 น. ทาง โมเดิร์นไนน์ ทีวีผลิตรายการโดย บริษัท กันตนา กรุ๊ป จำกัด (มหาชน)
ในบ้านเรา คำว่า "หัวกะทิ" หมายถึงที่สุด หรือสุดยอด "คนไทยหัวกะทิ" ในความหมายของผู้ผลิตรายการ ต้องการนำเสนอให้เห็นความเป็นสุดยอดของคนไทยในทุกด้าน ไม่จำเป็นว่าเขาจะเป็น ดร. หรือคนธรรมดา หากสิ่งที่เขาคิด หรือทำอยู่ ณ เวลานี้ เป็นสิ่งดีและเป็นประโยชน์ เขาเหล่านั้นคือ คนไทยหัวกะทิของเรา เช่นเดียวกับผู้เข้าแข่งขันตอบปัญหาในรายการ หากสามารถฝ่าฟันคำถามเรื่องเมืองไทยที่หลากหลายได้ เขาเหล่านี้ก็คือ คนไทยหัวกะทิของรายการเช่นกัน
ผู้ผลิตและผู้สนับสนุน มุ่งมั่นจะสร้างสรรค์รายการโทรทัศน์ดี ๆ สักรายการ ที่ส่งเสริมสังคมไทย โดยเน้นการให้สาระผ่านการแข่งขันง่ายๆ เพื่อกระตุ้นความสนใจของ กลุ่มคนทั่วไป ซึ่งเป็นผู้ชมเป้าหมายของรายการ
รายการ คนไทยหัวกะทิเป็นรายการควิซโชว์ เพื่อสนับสนุนให้คนไทย รักในถิ่นฐานบ้านเกิดและประเทศไทยที่รักของเรา ด้วยการนำเสนอเรื่องราว ที่น่าทึ่งและน่ารู้ของผู้คน ชุมชน และนวัตกรรมดี ๆ เพื่อการพัฒนา และดูแลสิ่งแวดล้อมในบ้านเรา ผ่านคำถามง่าย ๆ ให้คนไทยทุกเพศทุกวัยทั่วประเทศมาร่วมตอบปัญหากัน โดยออกอากาศครั้งแรกปี พ.ศ. 2553 ทุกวันเสาร์ เวลา 16.00 - 16.30 น.ทาง โมเดิร์นไนน์ ทีวีเงินรางวัลจะแบ่งให้ผู้ตอบถูกจนถึงข้อสุดท้ายซึ่งอาจมากกว่า 1 คน
เงินรางวัลจะแบ่งให้ผู้ตอบถูกจนถึงข้อสุดท้ายซึ่งอาจมากกว่า 1 คน
รัฐซันลุยส์โปโตซี
ซานลุยส์โปโตซี () เป็นรัฐในประเทศเม็กซิโก มีพื้นที่ 24,266 ตร.ไมล์ (62,849 ตร.กม.) อยู่ในส่วนกลางของประเทศ ติดกับรัฐโกอาวีลา ทางทิศเหนือ, ติดกับรัฐนวยโวเลอองทางทิศเหนือ-ตะวันออก, ติดกับรัฐตาเมาลีปัสทางทิศตะวันออก, ติดกับรัฐเวรากรูซทางทิศตะวันออก ติดกับรัฐอีดัลโก รัฐเกเรตาโร รัฐกวานาวาโตทางทิศใต้ และติดกับรัฐซากาเตกัสทางทิศเหนือ-ตะวันตก รัฐซานลุยส์โปโตซีมีประชากร 2,410,414 คน (ข้อมูลปี 2005)
เมืองหลวงของรัฐคือเมืองซานลุยส์โปโตซี เมืองที่ใหญ่ที่สุดของรัฐรวมถึงเมืองซิวดัดบาเยส, มาเตอัวลา, และรีโอเบร์เด
จิน โหย่วจือ
จิน โหย่วจือ (; 17 สิงหาคม พ.ศ. 2461 — 10 เมษายน พ.ศ. 2558) หรือ ผู่เริ่น เป็นบุตรคนที่ 4 ของไจ้เฟิง และเป็นน้องชายต่างมารดาของจักรพรรดิผู่อี๋ซึ่งเป็นจักรพรรดิองค์สุดท้ายของจีนและแมนจูกัว
จิน โหย่วจือ เกิดที่ พระราชวังของเจ้าชายชุนที่ 2 เมื่อวันที่ 17 สิงหาคม พ.ศ. 2461 มีนามเดิมว่า "อ้ายซินเจว๋หลัว ผู่เริ่น" () มีพี่น้องต่างมารดาที่สำคัญในประวัติศาสตร์จีนอยู่ 2 คน คือ อ้ายซินเจว๋หลัว ผู่อี๋ (จักรพรรดิผู่อี๋) และอ้ายซินเจว๋หลัว ผู่เจี๋ย จินได้รับการศึกษาศิลปะที่สืบทอดมา และได้ตั้งโรงเรียนประถมที่พระราชวังของเจ้าชายชุนที่ 2ในปี พ.ศ. 2490 ด้วยการสนับสนุนของพ่อเขา เขาเป็นผู้อำนวยการขณะที่พี่สาวเป็นครูสอนหนังสือ ภายหลัง โรงเรียนถูกบริจาคให้กับรัฐบาลและเขาทำงานไปเรื่อยๆจนเกษียนในปี พ.ศ. 2532 หลังจากเกษียนเขาเขียนและแก้ไขหนังสือเกี่ยวกับประวัติศาสตร์ราชวงศ์ชิงและวรรณกรรม
เขาเป็นผู้อ้างสิทธิในราชบัลลังก์ของแมนจูกัวตั้งแต่วันที่ 1 มีนาคม พ.ศ. 2537 จนกระทั่งถึงแก่อสัญกรรมในวันที่ 10 เมษายน พ.ศ. 2558) ต่อมานาย จิน หยี จ้างลูกชายคนโตของเขาจึงได้รับช่วงในฐานะผู้อ้างสิทธิในราชบัลลังก์ของแมนจูกัวเป็นคนล่าสุดในปัจจุบัน
B บีดาแมน บาคุไกเด็น V
B บีดาแมน บาคุไกเด็น V () หรือ บอมเบอร์แมน บีดาแมน บาคุไกเด็น วิกตอรี่ เป็นภาพยนตร์อนิเมะลำดับที่ 2 และเป็นซีรีส์หนังสือการ์ตูนชุดที่ 5 ของซีรีส์วีดีโอเกมซีรีส์บอมเบอร์แมนและบีดาแมน ผลิตโดยบริษัท แมดเฮาส์ ออกอากาศทางสถานีโทรทัศน์นาโงยะเทเลวิชั่นโดยออกอากาศครั้งแรกเมื่อวันที่ 7 กุมภาพันธ์ ค.ศ. 1999 และสิ้นสุดออกอากาศเมื่อวันที่ 30 มกราคม ค.ศ. 2000 รวมจำนวนตอนที่ออกอากาศทั้งหมด 50 ตอน
ในประเทศไทยเคยออกอากาศทางสถานีโทรทัศน์โมเดิร์นไนน์ในชื่อขบวนการบอมเบอร์แมน วิกตอรี่โดยผู้นำเข้ามาฉายคือ บริษัท ทูนทาวน์เอนเตอร์เทนเมนต์ ในปี พ.ศ. 2547 โดยออกอากาศทุกวันจันทร์ เวลา 17.40 น.- 18.00 น. แต่ออกอากาศไม่จบและได้ลิขสิทธิ์ในการจัดจำหน่ายในรูปแบบวีซีดีโดยบริษัทแมงป่อง
ทากานิ เมงุมิ
ทากานิ เมงุมิ () เป็นตัวละครจากการ์ตูนญี่ปุ่นเรื่องซามูไรพเนจร ซึ่งผู้แต่งต้องการให้บทบาทของเมงุมิเป็นการ "ละจากการทำความผิด" เนื่องจากเมงุมิเคยผลิตฝิ่นนั้นเอง
ทากานิ เมงุมิ เกิดในเดือนธันวาคม พ.ศ. 2400 ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคนแถบไอซุ (ปัจจุบันคือจังหวัดฟุกุชิมะ) ซึ่งถือเป็นชนชั้นสูงในขณะนั้น ครอบครัวของเธอมีอุดมการณ์ที่มุ่งหมายที่จะรักษาประชาชนทุกคนโดยไม่แบ่งชนชั้น และอุดมการณ์ดังกล่าวกลับสร้างความไม่พอใจกับกลุ่มซามูไรนัก บิดาของเธอคือทากานิ ริวเซ ได้ไปยังนะงะซะกิเพื่อจะไปศึกษาการแพทย์แผนตะวันตก ได้ละทิ้งครอบครัวไว้ทีไอซุ ทั้งนี้ครอบครัวของเขาได้รับการอนุญาตให้เป็นแพทย์ในสนามรบ แต่ริวเซถูกสังหารในเวลาต่อมา ส่วนแม่และพี่ชายอีกสองคนของเมงุมิหายสาบสูญไป
ผลของสงครามทำให้ตระกูลทากานิล่มสลาย เหลือเธอเพียงคนเดียวที่รอดชีวิต แต่ความที่เมงุมิได้เรียนรู้ด้านสมุนไพรและการแพทย์แผนตะวันตก (รังงุกุ) และด้วยความที่เธอต้องการเป็นแพทย์อย่างเปี่ยมล้นเมงุมิได้กลายเป็นคนของทาเคดะ คันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมงุมิจึงเป็นคนเดียวที่รู้กรรมวิธีการผลิตฝิ่น เธอจึงถูกคันริวบังคับให้ผลิตฝิ่นใยแมงมุม และจะลักลอบขายฝิ่นชนิดดังกล่าวในแถบโตเกียว
เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมงุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อน ๆ ที่บาดเจ็บจากการต่อสู้ เมงุมิเป็นอีกคนที่หลงรักเคนชิน ก่อนที่จะมีความสัมพันธ์พิเศษกับซาโนะสุเกะในเวลาต่อมา
เมงุมิมักจะมีหูจิ้งจอกโผล่ออกมา ซึ่งสอดคล้องกับฉายาของเธอคือ "สุนัขจิ้งจอก" (คิสึเนะ) ซาโนะสึเกะจึงมักเรียกเธอว่า "ยายจิ้งจอก" (คิสึเนะอนนะ) หรือแม้แต่ยาฮิโกะและคาโอรุก็เรียกเธอด้วยชื่อนี้บ้างบางครั้ง เมงุมิจึงถูกเปรียบเทียบว่าเป็น "สุนัขจิ้งจอก" มาตลอดเรื่อง
กีฬาภูมิภาคเอเชียใต้ 1984
กีฬาภูมิภาคเอเชียใต้ 1984 เป็นการแข่งขันกีฬาภูมิภาคเอเชียใต้ ครั้งที่ 1 จัดขึ้นที่กาฐมาณฑุ ประเทศเนปาล ซึ่งมีประเทศเข้าร่วมการแข่งขันทั้งสิ้น 7 ประเทศ
กีฬาภูมิภาคเอเชียใต้ 1985
กีฬาภูมิภาคเอเชียใต้ 1985 เป็นการแข่งขันกีฬาภูมิภาคเอเชียใต้ ครั้งที่ 2 จัดขึ้นที่กรุงธากา ประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 7 ชนิดกีฬา
กีฬาภูมิภาคเอเชียใต้ 1987
กีฬาภูมิภาคเอเชียใต้ 1987 เป็นการแข่งขันกีฬาภูมิภาคเอเชียใต้ ครั้งที่ 3 จัดขึ้นที่โกลกาตาเมืองของเบงกอลตะวันตก ประเทศอินเดีย มีประเทศเข้าร่วมการแข่งขันทั้งสิ้น 7 ประเทศ ใน 10 ชนิดกีฬา
กีฬาภูมิภาคเอเชียใต้ 1989
กีฬาภูมิภาคเอเชียใต้ 1989 เป็นการแข่งขันกีฬาภูมิภาคเอเชียใต้ ครั้งที่ 4 จัดขึ้นที่กรุงอิสลามาบาด ประเทศปากีสถาน มีประเทศเข้าร่วมการแข่งขันทั้งสิ้น 7 ประเทศ
กีฬาภูมิภาคเอเชียใต้ 1991
กีฬาภูมิภาคเอเชียใต้ 1991 เป็นการแข่งขันกีฬาภูมิภาคเอเชียใต้ ครั้งที่ 5 จัดขึ้นที่เมืองโคลัมโบ ประเทศศรีลังกาการแข่งขันครั้งนี้มีประเทศเข้าร่วมการแข่งขันทั้งสิ้น 7 ประเทศ
กีฬาภูมิภาคเอเชียใต้ 1993
กีฬาภูมิภาคเอเชียใต้ 1993 เป็นการแข่งขันกีฬาภูมิภาคเอเชียใต้ ครั้งที่ 6 จัดขึ้นที่เมืองธากา ประเทศบังกลาเทศระหว่างวันที่ 20-27 ธันวาคม พ.ศ. 2536 การแข่งขันครั้งนี้เป็นการแข่งขันกีฬาภูมิภาคเอเชียใต้ครั้งที่ 2 ของประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 11 ชนิดกีฬา
กีฬาภูมิภาคเอเชียใต้ 1995
กีฬาภูมิภาคเอเชียใต้ 1995 เป็นการแข่งขันกีฬาภูมิภาคเอเชียใต้ ครั้งที่ 7 จัดขึ้นที่เมืองเจนไน ประเทศอินเดีย ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศอินเดีย ซึ่งมีประเทศเข้าร่วมการแข่งขันทั้งสิ้น 7 ประเทศ ใน 13 ชนิดกีฬา
กีฬาภูมิภาคเอเชียใต้ 1999
กีฬาภูมิภาคเอเชียใต้ 1999 เป็นการแข่งขันกีฬาภูมิภาคเอเชียใต้ ครั้งที่ 8 จัดขึ้นที่เมืองกาฐมาณฑุ ประเทศเนปาล ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศเนปาล โดยมีประเทศเข้าร่วมการแข่งขันทั้งสิ้น 7 ประเทศ
กีฬาภูมิภาคเอเชียใต้ 2004
กีฬาภูมิภาคเอเชียใต้ 2004 เป็นการแข่งขันกีฬาภูมิภาคเอเชียใต้ ครั้งที่ 9 จัดขึ้นที่กรุงอิสลามาบาด ประเทศปากีสถาน แต่เดิมมีการจัดการแข่งขันในปี 2001 แต่ปากีสถานมีปัญหากับอินเดีย จึงมีการเลื่อนมาจัดในปี 2004 การแข่งขันครั้งนี้เป็นการแข่งขันกีฬาเอเชียใต้ครั้งที่ 2 ของประเทศปากีสถาน โดยมีประเทศเข้าร่วมการแข่งขันทั้งสิ้น 7 ประเทศ ใน 14 ชนิดกีฬา
กีฬาภูมิภาคเอเชียใต้ 2006
กีฬาภูมิภาคเอเชียใต้ 2006 เป็นการแข่งขันกีฬาภูมิภาคเอเชียใต้ ครั้งที่ 10 จัดขึ้นที่เมืองโคลัมโบ ประเทศศรีลังกา ซึ่งประเทศอัฟกานิสถานได้เข้าร่วมการแข่งขันกีฬาเอเชียใต้ครั้งนี้เป็นครั้งแรก และครั้งนี้ ยังเป็นการจัดการแข่งขันกีฬาเอเชียใต้ครั้งที่ 2 ของประเทศศรีลังกา ซึ่งจัดขึ้นในระหว่างวันที่ 18-28 สิงหาคม พ.ศ. 2549 มีประเทศเข้าร่วมการแข่งขันทั้งสิ้น 8 ประเทศ ใน 20 ชนิดกีฬา
กีฬาภูมิภาคเอเชียใต้ 2010
กีฬาภูมิภาคเอเชียใต้ 2010 เป็นการแข่งขันกีฬาเอเชียใต้ ครั้งที่ 11 จะมีการจัดขึ้นที่กรุงธากา ประเทศบังกลาเทศ ระหว่างวันที่ 29 มกราคม - 9 กุมภาพันธ์ พ.ศ. 2553 การแข่งขันครั้งนี้ เป็นการจัดการแข่งขันกีฬาเอเชียใต้ครั้งที่ 3 ของประเทศบังกลาเทศ ซึ่งคาดว่าจะมีนักกีฬามากกว่า 2,000 คน จาก 8 ประเทศ ใน 23 ชนิดกีฬา
ธงชาติเอกวาดอร์
ธงชาติเอกวาดอร์เป็นธงแถบสีแนวนอนซึ่งประกอบด้วยสีเหลือง สีน้ำเงิน และสีแดง (แถบสีเหลืองนั้นกว้างเป็นสองเท่าของแถบสีอื่น) อันได้รับการยอมรับฐานะอย่างเป็นทางการเมื่อวันืที่ 26 กันยายน ค.ศ. 1860 ลักษณะของธงดังกล่าวคล้ายคลึงกับธงชาติของโคลอมเบียและเวเนซุเอลา ซึ่งล้วนเคยเป็นดินแดนส่วนหนึ่งของแกรนโคลอมเบียในอดีต ธงของทั้งสามชาตินี้ล้วนมีต้นแบบมาจากธงซึ่งออกแบบโดยฟรันซิสโก เด มิรันดา นายพลทหารชาวเอกวาดอร์ ซึ่งธงดังกล่าวนี้ได้เริ่มใช้ก่อนที่ประเทศเวเนซุเอลาในปี ค.ศ. 1811 และ แกรนโคลอมเบียในช่วงเวลาต่อมาโดยมีการดัดแปลงลักษณะบางประการ
มิรันดาได้ระบุเหตุผลที่เขาเลือกสีทั้งสามลงในธงของเขาว่ามีที่มาจากทฤษฎีแม่สีของโยฮันน์ โวล์ฟกัง ฟอน เกอเธอ ในจดหมายฉบับหนึ่งที่เขามีไปยังเคาท์ ซีโมน โรมาโนวิช โวรอนซอฟฟ์ (Count Simon Romanovich Woronzoff) ในปี ค.ศ. 1792 เขาได้บรรยายถึงบทสนทนากลางดึกคืนหนึ่งของตนเองเกับเกอเธอในงานเลี้ยงที่เมื่องไวมาร์ ประเทศเยอรมนี ระหว่างฤดูหนาวของปี ค.ศ. 1785 ด้วยความจับใจถึงการบรรยายของมิรันดาถึงเรื่องราวความกล้าของเขาในสงครามการปฏิวัติอเมริกา และการเดินทางไปทั่วทวีปอเมริกาและยุโรป เกอเธอจึงเอ่ยกับมิรันดาว่า "โชคชะตาของท่านคือการสร้างสถานที่ซึ่งแม่สีทั้งหลายจะไม่ถูกบิดเบือนในแผ่นดินของท่านเอง" ("Your destiny is to create in your land a place where primary colours are not distorted.”) จากนั้นเกอเธอจึงได้อธิบายเพิ่มเติมแก่มิรันดา ดังความที่เขาได้เล่าไว้ในจดหมายดังนี้
สีของธงชาติเอกวาดอร์ในยุคใหม่มีพัฒนาการสืบเนื่องมาจากสีของธงชาติกรันโคลอมเบีย ซึ่งครอบคลุมดินแดนของประเทศเอกวาดอร์ โคลอมเบีย และเวเนซุเอลาในปัจจุบัน แต่ละสีมีนัยความหมายดังนี้ที่ใจกลางธงชาติของเอกวาดอร์มีรูปตราแผ่นดินประดับอยู่ ซึ่งมีความหมายโดยย่อดังนี้
นักเรียน และ นักเรียนนายร้อย จะมีพิธีการสำคัญในการ"กล่าวคำปฏิญาณสาบานธง" ("Juramento a la Bandera"). พิธีดังกล่าวจัดในวันหยุดสำคัญของชาติ หรือ พิธีสำเร็จการศึกษา. โดยมีการร้อง"เพลงสรรเสริญธงชาติ" ("Himno a la Bandera") ภายหลังจากการ"กล่าวคำปฏิญาณสาบานธง" หรือ ก่อนการปลดระวางธงผืนเดิมที่อายุการใช้งานยาวนาน.
ธงชาติโบลิเวีย
ธงชาติโบลิเวียที่ใช้ในปัจจุบันมีลักษณะเป็นธงสี่เหลี่ยมผืนผ้า กว้าง 15 ส่วน ยาว 22 ส่วน ภายในแบ่งเป็นสามแถบตามแนวนอนขนาดเท่ากัน เรียงลำดับจากบนลงล่างเป็นแถบสีแดง สีเหลือง และ สีเขียว. สำหรับธงชาติที่ใช้เป็นธงราชการและธงชัยประจำกองทัพนั้นจะมีการเพิ่มรูปตราแผ่นดินลงบนกลางแถบสีเหลือง (รายละเอียดของตราในธงกองทัพและธงราชการมีความแตกต่างกันเล็กน้อย)
อนึ่ง แม้ประเทศโบลิเวียจะเป็นประเทศที่ไม่มีทางออกสู่ทะเล แต่โบลิเวียก็มีธงนาวีใช้สำหรับเรือตรวจการณ์ในลำน้ำและทะเลสาบด้วยเช่นกัน ลักษณะของธงนาวีเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง ดวงดาวเล็กทั้งเก้าดวงนั้นเป็นตัวแทนของเขตการปกครองทั้ง 9 เขตของโบลืเวีย ส่วนดาวดวงใหญ่หมายถึงสิทธิของประเทศในเดินเรือในทะเล ซึ่งโบลิเวียได้สูญเสียสิทธิดังกล่าวไปในสงครามแห่งมหาสมุทรแปซิฟิกในปี ค.ศ. 1884
แบบการสร้างธงชาติ ประกาศใช้ตามคำสั่งศาลสูงสุดหมายเลข 27630 ที่ 2004 โดยกำหนดให้มีอัตราส่วนความกว้างและควมยาวที่ 15:22
ธงชาติและธงที่มีความหมายถึงชาติของโบลิเวียมีอยู่ 4 อย่าง คือ รายละเอียดของธงชาติโบลิเวีย, มีความสำคัญอย่างยิ่งต่อการก่อตั้งประเทศ, คำนิยามความหมายตามคำสั่งของศาลสูงสุด เมื่อปี พ.ศ. 2431 (ค.ศ. 1888) ในสมัยของประธานาธิบดี Gregorio Pacheco.ความหมายของสีธงชาติโบลิเวียจากคำนิยามของศาลสูงสุด 2004:
โรงเรียนโยธินบำรุง
โรงเรียนโยธินบำรุง ที่ตั้ง 283 ถนนราชดำเนิน (ค่ายวชิราวุธ) เขตเทศบาลเมืองปากพูน ตำบลปากพูน อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80000
มีเนื้อที่ 27 ไร่ 2 งาน 8 ตารางวา
โรงเรียนโยธินบำรุง ตั้งขึ้นเมื่อวันที่ 5 มิถุนายน พ.ศ. 2484 โดย พลเอกหลวงเสนาณรงค์ (ศักดิ์ เสนาณรงค์) ผู้ก่อตั้ง ณ บริเวณบ้านพักทหารปืนใหญ่ ที่ 5 
ได้เปิดสอนระดับ ประถมศึกษา ปีที่ 1-4 เมื่อโรงเรียนมีความเจริญก้าวหน้าขึ้น จึงได้ย้ายมาตั้งอยู่บริเวณสถานที่ปัจจุบันนี้ และได้ขยายชั้นเรียนจนถึงชั้นประถมปลาย
ในขณะนั้นได้รับเงินสนับสนุนจาก กองทัพบกไทย สำหรับเป็นค่าใช้จ่ายประจำปี โดยเหตุนี้ โรงเรียนจึงได้เปลี่ยนชื่อเป็น โรงเรียนกองทัพอุปถัมภ์ โยธินบำรุง 
ใช้ย่อว่า ทบอ.โยธินบำรุง ในสมัย จอมพลสฤษดิ์ ธนะรัชต์ เป็นผู้บัญชาการทหารบก โรงเรียนได้ดำเนินการสอนเรื่อยมา
ในปีการศึกษา 2507 โรงเรียนได้ขยายชั้นเรียน เป็นชั้น มัธยมศึกษา ตอนต้น และได้ขยายชั้นเรียนมัธยมศึกษาตอนปลาย ในปีการศึกษา 2517 การขยายชั้นเรียนได้ดำเนินการ
ในขณะ นายรัตน์ ชนะทัพ ดำรงตำแหน่งอาจารย์ใหญ่ นอกจากนั้นท่านยังได้ร่วมกับคณะครูบาอาจารย์ ในโรงเรียน 
ขอโอนโรงเรียนไปสังกัด กรมสามัญศึกษา กระทรวงศึกษาธิการ และประสบความสำเร็จ เมื่อวันที่ 1 ตุลาคม 2524 
ตามมติคณะรัฐมนตรี โดยอาศัยอำนาจตามความในข้อ 27 แห่งประกาศคณะปฏิวัติ ฉบับ 216 ลงวันที่ 29/2515 
กระทรวงศึกษาธิการ จึงประกาศจัดตั้งโรงเรียนกองทัพอุปถัมภ์ โยธินบำรุง เป็นโรงเรียนรัฐบาล สังกัดกองการมัธยมศึกษา กรมสามัญศึกษา 
โดยใช้ชื่อว่า โยธินบำรุง ตั้งแต่วันที่ 1 ตุลาคม 2524 เป็นต้นไป
โรงเรียนโยธินบำรุง ได้สังกัด สพฐ. เมื่อ พ.ศ. 2524 หลังจากตั้งโรงเรียนได้ 40ปี โดยมีรายนามผู้อำนวยการ และ วาระดำรงตำแหน่ง ดังนี้
เนื่องจากโรงเรียนโยธินบำรุง เป็นโรงเรียนเดินเรียน ยกเว้นนักเรียนแผนพิเศษที่มีห้องประจำ มีอาคารทั้งหมด 9 อาคาร แต่ละอาคาร ตั้งชื่อเป็นชื่อดอกไม้ต่างๆ ดังนี้
ภาคเสริม
ภาคเสริม หรือ ชุดเสริม () เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น ภาคเสริมที่พัฒนามาจาก ซึ่งทั้งสองภาคพัฒนาโดย Blizzard Entertainment
ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970
ราคาของภาคเสริมเมื่อเทียบกับเกมภาคหลักจะมีราคาถูกกว่า ทั้งนี้ การจะใช้ภาคเสริมนั้นจำเป็นต้องมีเกมภาคหลัก เนื่องจากเกมภาคเสริมโดยมากแล้วจะมีเพียงเนื้อหาที่เพิ่มมาจากเกมภาคหลักเท่านั้น เกมหลักบางเกมที่มีหลายภาคเสริม เมื่อมีการนำมาจำหน่ายในภายหลัง มักจะขายภาคเสริมที่เคยออกมาก่อนหน้านี้คู่ไปกับเกมภาคหลัก เช่น เดอะซิมส์ดีลักซ์ซึ่งขายเกมเดอะซิมส์ คู่กับ เดอะซิมส์ สร้างชีวิต ลิขิตฝัน ซึ่งทำให้เนื้อหาในเกมมีความหลากหลายกว่าเกมต้นฉบับสำหรับผู้เล่นใหม่ และเมื่อถึงเวลาที่เกมหมดอายุขัย ผู้สร้างเกมก็มักจะออกเวอร์ชัน "โกลด์" หรือ " คอมพลีท" (ในไทยมักใช้ว่า "ชุดนักสะสม") ซึ่งประกอบไปด้วยตัวเกมหลักและภาคเสริมของตัวเกมทุกภาคที่ออกมาสำหรับเกมนั้น
ภาคเสริมบางภาคไม่จำเป็นต้องมีเกมภาคหลักก็สามารถเล่นได้ เช่น ฮาล์ฟ-ไลฟ์ ภาคบลูชิฟต์ (Half-Life: Blue Shift) หรือโซนิคแอนด์นัคเคิลส์ (Sonic & Knuckles) ภาคเสริมของโซนิคเดอะเฮดจ์ฮ็อก ในบางกรณี เกมภาคเสริมบางภาคอาจมีเกมภาคหลักบรรจุมาด้วย เช่น สำหรับระบบปฏิบัติการวินโดวส์ จำเป็นต้องมี ตัวหลักก่อนถึงจะเล่นได้ แต่สำหรับเครื่องเล่น เอกซ์บอกซ์ 360 ได้รวมสิ่งของจากภาคไทบีเรียมวอร์สภาคหลักมารวมกับภาคเสริมไว้แล้ว จึงไม่จำเป็นต้องมีภาคหลักในการเล่น เป็นต้น
โรงเรียนสิริรัตนาธร
โรงเรียนสิริรัตนาธร (อักษรย่อ: ส.ร.ธ.) เป็นโรงเรียนมัธยมศึกษาประเภทสหศึกษา และเป็นส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐานกระทรวงศึกษาธิการ อยู่ในเครือข่ายสหวิทยาเขตเบญจสิริโรงเรียนสิริรัตนาธร เดิมมีชื่อว่า โรงเรียนยาสูบวิทยานุเคราะห์ เป็นโรงเรียนเอกชนที่ก่อตั้งโดย โรงงานยาสูบ กระทรวงการคลัง โดยมีวัตถุประสงค์ในการจัดตั้งเพื่ออำนวยความสะดวกและเป็นสวัสดิการทางการศึกษาแก่บุตรหลานของพนักงานโรงงานยาสูบ ที่มีบ้านพักอาศัยอยู่ในหมู่บ้าน ซึ่งเป็นที่จัดสรรของโรงงานยาสูบ ซอยอุดมสุข 30 ถนนอุดมสุข แขวงบางนาเหนือ เขตบางนา กรุงเทพมหานคร
อาคาร 1 แบบพิเศษ (พ.575) เป็นตึก 5 ชั้น จำนวน 25 ห้อง อาคาร 2 แบบพิเศษ (พ.575) เป็นตึก 5 ชั้น จำนวน 30 ห้อง อาคาร 3 แบบพิเศษ (พ.575) เป็นตึก 5 ชั้น จำนวน 20 ห้องอาคาร 4 เป็นอาคารอเนกประสงค์จำนวน 3 ชั้น หอประชุมจัดเป็นห้องเรียน 2 ห้อง และ สำนักงานกลุ่มสาระอีก 1 ห้อง อาคาร 5 (อาคารสิริรัตนาคาร) แบบพิเศษ (พ.575) เป็นอาคารเรียนตึก 5 ชั้น จำนวน 25 ห้อง อาคารประกอบเป็น อาคารหลงพ่อคูณ 1 หลัง เป็นสำนักงานกลุ่มบริหารงานทั่วไป งานกิจการนักเรียน และห้องพักครูเวร
กระรอกหลากสี
กระรอกหลากสี (อังกฤษ: Finlayson's squirrel, Variable squirrel; ) สัตว์ฟันแทะชนิดหนึ่ง เป็นกระรอกชนิดหนึ่ง ที่สามารถพบได้ทั่วไปในภูมิภาคอินโดจีนจนถึงสิงคโปร์ สามารถพบได้ทั่วไปทั้งในตัวเมืองและในป่าเขาต่าง ๆ มีความหลากหลายทางสีสันเป็นอย่างยิ่ง โดยมากจะเป็นสีขาวครีมปนเหลืองอ่อน จนถึงสีแดงหรือสีดำทั้งตัว หรือบางตัวอาจมีหลายสีในตัวเดียวกัน
จัดเป็นกระรอกขนาดกลาง มีขนาดความยาวตั้งแต่หัวจรดโคนหาง 21-22 เซนติเมตร ความยาวหาง 22.5-24 เซนติเมตร ออกหากินในเวลาเช้าตรู่และพลบค่ำ นอนหลับพักผ่อนตามพุ่มใบไม้ ทำรังคล้ายรังนกด้วยกิ่งไม้เล็ก ๆ รูปทรงยาวอยู่ตามปลายกิ่งไม้ ตัวเมียมีเต้านม 2 คู่ ออกลูกครั้งละ 2 ตัว
ด้วยความหลากหลายทางสีสันและความกว้างขวางในพื้นที่กระจายพันธุ์ ทำให้มีชนิดย่อยถึง 16 ชนิด เช่น "C. f. floweri" ที่สามารถพบได้ในพื้นที่กรุงเทพมหานครตามสวนหรือสวนสาธารณะ, "C. f. bocourti" ที่มีสีขาวตลอดทั้งตัว พบมากในป่าสะแกราช จังหวัดนครราชสีมา และ "C. f. boonsongi" พบมากตามป่าแถบภาคอีสาน ซึ่งตั้งชื่อชนิดย่อยเพื่อเป็นเกียรติแด่ นายแพทย์บุญส่ง เลขะกุล
สถานะการอนุรักษ์ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงด้วยเช่นกัน
แกรนด์เธฟต์ออโต: ตอนพิเศษจากลิเบอร์ตี ซิตี้
แกรนด์เธฟต์ออโต: ตอนพิเศษจากลิเบอร์ตี ซิตี้ () เป็นชุด ภาคเสริม ที่รวบรวมตอนพิเศษของเกม "แกรนด์เธฟต์ออโต IV" ซึ่งภายในแผ่นจะประกอบไปด้วย "" และ "" ซึ่งออกมาพร้อมกับภาคเสริม "เดอะ บัลลาด ออฟ เกย์ โทนี่" ปล่อยให้ดาวน์โหลดผ่าน Xbox LIVE Marketplace เมื่อวันที่ 29 ตุลาคม พ.ศ. 2552 สำหรับเครื่องเล่น เอกซ์บอกซ์ 360 และวางจำหน่ายในวันที่ 13 เมษายน พ.ศ. 2553 สำหรับระบบปฏิบัติการ วินโดวส์ และเครื่องเล่น เพลย์สเตชัน 3 ไม่จำเป็นต้องมีเกม "แกรนด์เธฟต์ออโต IV" ภาคหลักในการเล่น ต้องมีบัญชีของ Xbox Live หรือ PSN ก่อนถึงจะเล่นได้ (ไม่รวมไปถึงการเล่นหลายคนผ่านระบบออนไลน์) สำหรับในชุดนี้สามารถเล่นได้จากแผ่น และไม่จำเป็นต้องดาวน์โหลดมาเก็บในฮาร์ดดิสก์ถึงจะเล่นได้ เช่น ภาคเสริมของเครื่องเล่น เอกซ์บอกซ์ 360 ที่ในอดีตจำเป็นต้องดาวน์โหลดมาไว้ในเครื่องก่อนถึงจะเล่นได้ เป็นต้น
และพิเศษสุดสำหรับ "ตอนพิเศษจากลิเบอร์ตี ซิตี้" ภายในแผ่นจะมีสถานีวิทยุเข้ามาใหม่อีก 3 สถานีคือ - "Vice City FM", "RamJam FM" และ "Self-Actualization FM".
"เดอะ ลอสท์ แอนด์ แดมด์" () มีคุณสมบัติภายในเกมเหมือนกับ "แกรนด์เธฟต์ออโต IV" ภาคหลัก โดยในภาคนี้ได้ทำการเพิ่มอาวุธใหม่ ไม่ว่าจะเป็น เครื่องยิงลูกจรวดอาร์พีจิ, ปืนพก อัตโนมัติ เป็นต้น รวมไปถึงยานพาหนะแบบใหม่ เช่น รถมอเตอร์ไซค์ที่สร้างโดยจอห์นนี่ ผู้เล่นสามารถโทรศัพท์ไปหาพวก "เดอะ ลอสท์" เพื่อขอความช่วยเหลือได้
"เดอะ บัลลาด ออฟ เกย์ โทนี่" มีตัวละครหลักคนใหม่ Luis Fernando Lopez ผู้เป็น บอดี้การ์ด ของ Anthony "Gay Tony" Prince คุณสมบัติคล้ายๆ "แกรนด์เธฟต์ออโต IV" แต่จะเพิ่มสิ่งใหม่ๆ เข้ามาเช่น อาวุธใหม่ ไม่ว่าจะเป็น ปืนพก Luger AA-12 P90 Uzi ทอง และอื่นๆ คลับ Maisonette 9 รวมไปถึงยานพาหนะใหม่ เช่น เฮลิคอปเตอร์ Buzzard หรือรถของพวก NOOSE (APC)"
เฉลิมชัย ศรีอ่อน
นายเฉลิมชัย ศรีอ่อน อดีตเลขาธิการพรรคประชาธิปัตย์ และ ส.ส.ประจวบคีรีขันธ์ อดีตรัฐมนตรีว่าการกระทรวงแรงงาน ในรัฐบาลนายอภิสิทธิ์ เวชชาชีวะ เคยดำรงตำแหน่ง รองหัวหน้าพรรคประชาธิปัตย์ รับผิดชอบดูแลพื้นที่ภาคกลาง และได้รับการเลือกตั้งจากที่ประชุมพรรคเมื่อวันที่ 6 สิงหาคม พ.ศ. 2554 ให้ดำรงตำแหน่ง เลขาธิการพรรคประชาธิปัตย์ คนปัจจุบัน
นายเฉลิมชัย ศรีอ่อน เกิดวันที่ 7 มีนาคม พ.ศ. 2508 ที่จังหวัดประจวบคีรีขันธ์ มีชื่อเล่นว่า "ต่อ" เป็นบุตรของนายหลียักหมิ่น แซ่ลี และนางหลวย ศรีอ่อน สมรสกับนางธันยวีร์ ศรีอ่อน มีบุตร 1 คน คือ สรวิศ ศรีอ่อน
นายเฉลิมชัย ศรีอ่อน สำเร็จการศึกษาระดับมัธยมศึกษาจากโรงเรียนพรหมานุสรณ์จังหวัดเพชรบุรี ระดับปริญญาตรี สาขานิติศาสตร์ จากมหาวิทยาลัยรามคำแหง และระดับปริญญาโท ศิลปศาสตรมหาบัณฑิต สาขานโยบายและการวางแผน จากมหาวิทยาลัยเกริก
นายเฉลิมชัย ศรีอ่อน เริ่มต้นเส้นทางการเมืองโดยการเป็นสมาชิกสภาจังหวัดประจวบคีรีขันธ์ (ส.จ.) ในปี พ.ศ. 2533 - 2543 เป็นประธานสภาจังหวัดประจวบคีรีขันธ์ (พ.ศ. 2538 - 2540) และเป็นสมาชิกสภาผู้แทนราษฎรจังหวัดประจวบคีรีขันธ์ครั้งแรกในการเลือกตั้ง พ.ศ. 2544 และได้รับการเลือกตั้งต่อมาในปี พ.ศ. 2548 และ พ.ศ. 2550
นายเฉลิมชัย ศรีอ่อน ดำรงตำแหน่งรองหัวหน้าพรรคประชาธิปัตย์ ดูแลพื้นที่ภาคกลาง ต่อมาในการปรับคณะรัฐมนตรีของรัฐบาลนายอภิสิทธิ์ เวชชาชีวะ เมื่อวันที่ 6 มิถุนายน พ.ศ. 2553 นายเฉลิมชัย ได้รับตำแหน่งรัฐมนตรีว่าการกระทรวงแรงงานแทนนายไพฑูรย์ แก้วทอง
หลังการเลือกตั้งทั่วไปเมื่อวันที่ 3 กรกฎาคม พ.ศ. 2554 นายอภิสิทธิ์ เวชชาชีวะ หัวหน้าพรรคได้ลาออกจากตำแหน่ง ทำให้คณะกรรมการบริหารพรรคต้องพ้นจากตำแหน่งทั้งคณะ ซึ่งในวันที่ 6 สิงหาคม ปีเดียวกัน สมาชิกพรรคก็ได้ลงมติให้นายเฉลิมชัยดำรงตำแหน่งเลขาธิการของพรรคเป็นคนต่อไป
สาธารณรัฐตาตาร์สถาน
สาธารณรัฐตาตาร์สถาน (; ) เป็นสาธารณรัฐของสหพันธรัฐรัสเซีย ตั้งอยู่ในเขตสหพันธ์วอลกา
รายชื่อบทใน คุณครูจอมเวท เนกิมะ!
รายชื่อบทในมังงะ รวบรวมบทและเนื้อหาของหนังสือในเล่มของ เรื่อง คุณครูจอมเวท เนกิมะ!
กระรอกสามสี
กระรอกสามสี (อังกฤษ: Prevost's squirrel, Asian tri-colored squirrel) กระรอกชนิดหนึ่ง มีชื่อวิทยาศาสตร์ว่า "Callosciurus prevostii" จัดเป็นกระรอกขนาดกลาง มีความยาวของลำตัวประมาณ 25 เซนติเมตร หาง 27 เซนติเมตร มีลักษณะเด่นที่สีของขนคลุมตัวโดยขนที่หูหลังและหัวมีสีดำ ขนหางครึ่งหนึ่งเป็นสีดำ ส่วนครึ่งปลายหางมีสีน้ำตาล ขนท้องและขามีสีแดงปนน้ำตาลแก่ ขนที่โคนขาหลังด้านบนมีสีขาวหว่างขนหลังสีดำกับขนท้องสีน้ำตาลปนแดง มีแถบสีขาวพาดจากโคนขาหลังไปยังขาหน้าส่วนบน ใบหน้าด้านข้าง และที่จมูกมีขนสีเทาดำ ทำให้ดูคล้าย กระรอกหลากสี ("C. finlaysonii") ซึ่งเป็นกระรอกที่อยู่ในสกุลเดียวกัน เว้นแต่ตัวเมียของกระรอกสามสีจะมีเต้านม 3 คู่
กระรอกสามสี พบได้ในคาบสมุทรมลายู ตั้งแต่ภาคใต้ของประเทศไทยลงไป พบได้แม้กระทั่งในป่าพรุ เช่น ป่าพรุโต๊ะแดง จังหวัดนราธิวาส โดยมีทั้งหมด 6 ชนิดย่อย กินอาหาร เช่น ผลไม้, แมลง, ไข่นก
ปัจจุบัน กระรอกสามสีเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ
กระรอกอิรวดี
"ระวังสับสนกับ: กระรอกสวน"
กระรอกอิรวดี หรือ กระรอกท้องแดง (อังกฤษ: Belly-banded squirrel, Irrawaddy squirrel; ชื่อวิทยาศาสตร์: "Callosciurus pygerythrus") เป็นกระรอกชนิดหนึ่ง จัดเป็นกระรอกขนาดกลาง มีความยาวลำตัวประมาณ 21 เซนติเมตร ความยาวหางประมาณ 18 เซนติเมตร น้ำหนักตัวประมาณ 280 กรัม มีสีลำตัวและหางสีน้ำตาล หลังมีแถบสีดำ ส่วนท้องเป็นสีแดง
มีการกระจายพันธุ์ที่ค่อนข้างกว้างขวาง คือ พบตั้งแต่ภูมิภาคเอเชียใต้, ตอนใต้ของจีน, พม่า, ไทย, ลาว, เวียดนามจนถึงคาบสมุทรมลายู มีชนิดย่อย 7 ชนิดด้วยกัน (ดูในเนื้อหา) เป็นกระรอกที่สามารถพบได้ทั่วไปตามพื้นที่สวนหรือสวนสาธารณะในเขตตัวเมืองใหญ่ เช่น กรุงเทพมหานคร ในภูมิภาคเอเชียอาคเนย์พบได้ทุกประเทศ
ไม่ได้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างใด มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ ทั่วไป
ยุทธการที่เอาสเทอร์ลิทซ์
ยุทธการเอาสเทอร์ลิทซ์ (; ) หรือเป็นที่รู้จักกันว่า ยุทธการสามจักรพรรดิ () เป็นหนึ่งในชัยชนะครั้งยิ่งใหญ่ที่สุดของนโปเลียน โดยสามารถทำลายกลุ่มประเทศที่ต่อต้านฝรั่งเศสลงได้ ในวันที่ 2 ธันวาคม ค.ศ. 1805 กองทัพฝรั่งเศสนำโดยจักรพรรดินโปเลียนที่ 1 สามารถเอาชนะอย่างเด็ดขาดต่อกองทัพผสมระหว่างรัสเซียกับออสเตรียที่นำโดยซาร์อเล็กซานเดอร์ ที่ 1 หลังจากสู้รบประจัญบานกันอย่างหนักเกือบ 9 ชั่วโมง สมรภูมิรบเกิดขึ้นที่บริเวณใกล้เคียงเอาสเทอร์ลิทซ์ (Slavkov u Brna) ประมาณ 10 กิโลเมตรห่างไปทางตะวันออกเฉียงใต้ของเมืองเบอร์โน ในโมราเวีย (ปัจจุบันคือสาธารณรัฐเช็ก) นับเป็นจุดเปลี่ยนของสงครามโดยออสเตรียหันมาจับมือกับฝรั่งเศสทำให้ปรัสเชียประกาศสงครามกับประเทศฝรั่งเศสเนื่องจากเกิดความกังวลว่าฝรั่งเศสจะมีอำนาจเหนือรัฐต่าง ๆ ในเยอรมันเพราะหลังจากที่ออสเตรียยอมแพ้จักรพรรดินโปเลียนพยายามรวบรวมรัฐเยอรมันภาคใต้มาไว้ในอาณัติฝรั่งเศส จักรวรรดิโรมันอันศักดิ์สิทธิ์จึงต้องล่มสลายไป นับเป็นการยุติฐานะของออสเตรียในฐานะจักรพรรดิแห่งจักรวรรดิโรมันอันศักดิ์สิทธิ์
กองพลทหารราบที่ 2 รักษาพระองค์
กองพลทหารราบที่ 2 รักษาพระองค์ ตั้งอยู่ที่ค่ายพรหมโยธี อ. เมืองปราจีนบุรี จ. ปราจีนบุรี ได้รับพระราชทานพระบรมราชานุญาต ให้เป็นหน่วยทหารรักษาพระองค์ ในสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ มีสถานที่ท่องเที่ยวและกิจกรรมท่องเที่ยวที่สำคัญ คือสนามกอล์ฟ กิจกรรมทางทหารต่าง ๆ ชมรมขี่ม้า ชมรมยิงปืน ศูนย์กีฬาพิพิธภัณฑ์และอนุสาวรีย์ทหารหาญ พุทธสถานและอุทยานธรรม ในทางการเมืองหมายถึง เครือข่ายนายทหารที่มีเส้นทางเติบโตมาจากกองพลนี้ มีชื่อเรียกขานว่า "นักรบบูรพา" หรือ "บูรพาพยัคฆ์"
ปัจจุบันนายทหารที่มีเส้นทางเติบโตจาก "บูรพาพยัคฆ์" ได้แก่ พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม, พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และอดีตผู้บัญชาการทหารบก, พลเอก ประยุทธ์ จันทร์โอชา นายกรัฐมนตรี และอดีตผู้บัญชาการทหารบก, พลเอก คณิต สาพิทักษ์ อดีตแม่ทัพภาคที่ 1, พลเอก ธีรชัย นาควานิช อดีตองคมนตรี และอดีตผู้บัญชาการทหารบก, พลเอก เทพพงศ์ ทิพยจันทร์ อดีตปลัดกระทรวงกลาโหม, พลเอก ณัฐ อินทรเจริญ ปลัดกระทรวงกลาโหม, พลเอก กู้เกียรติ ศรีนาคา ผู้ช่วยผู้บัญชาการทหารบก
นายทหารกลุ่มนี้เป็นกำลังสำคัญในรัฐประหารในประเทศไทย พ.ศ. 2549 และเป็นขุมกำลังหลักในคณะมนตรีความมั่นคงแห่งชาติ รวมทั้งยังถือเป็นขั้วอำนาจสำคัญทางฝ่ายทหารที่มีอิทธิพลต่อรัฐบาลสมัคร, รัฐบาลสมชาย, รัฐบาลอภิสิทธิ์ และรัฐบาลยิ่งลักษณ์
เควิน รูดอล์ฟ
เควิน รูดอล์ฟ () เกิดเมื่อวันที่ 17 กุมภาพันธ์ ค.ศ. 1983 เป็นนักร้อง-นักแต่งเพลงและโปรดิวเซอร์เพลง ชาวอเมริกัน รูดอล์ฟเซ็นสัญญากับค่ายแคชมันนีย์เรเคิดส์/ยูนิเวอร์แซลรีพับบลิก เขาเกิดและโตในนิวยอร์ก เขาทำงานในไมแอมี รัฐฟลอริดา ซิงเกิ้ลแรกเปิดตัวของเขาคือ "Let It Rock" ที่ร่วมงานกับลิล เวย์น ได้รับ 3 แผ่นเสียงทองคำขาวจาก RIAA เมื่อวันที่ 5 พฤษภาคม ค.ศ. 2009 ขึ้นอันดับสูงสุดอันดับ 5 บนชาร์ตบิลบอร์ดฮอต 100 ,อันดับ 5 บนยูเคซิงเกิ้ลส์ชาร์ต, อันดับ 3 บนออสเตรเลียนซิงเกิ้ลส์ชาร์ต และอันดับ 2 บนแคนาเดียนฮอต 100 ซิงเกิ้ลที่ 2 ของเขาชื่อ "Welcome to the World" ติดอันดับ 58 บนบิลบอร์ดฮอต 100
รูดอล์ฟได้ปรากฏตัวและแสดงในรายการ "The Jimmy Kimmel Show", "Dancing with the Stars" และการประกวดมิสยูเอสเอ ปี 2009 และในการแข่งขันเอ็นบีเอออลสตาร์ในปี 2009 และในปี 20009 รูดอล์ฟได้ออกทัวร์ครั้งแรกในสหรัฐอเมริกา มีชื่อทัวร์ว่า "Let It Rock Tour".
เอดิตพลัส
เอดิตพลัส () คือโปรแกรมแก้ไขข้อความ 32 บิต สำหรับระบบปฏิบัติการไมโครซอฟท์ วินโดวส์ เป็นโปรแกรมสัญชาติเกาหลีใต้ พัฒนาโดย คิม ซังอิล (김상일) จากอีเอส-คอมพิวติง เป็นแชร์แวร์ให้ทดลองใช้งานได้ 30 วัน ซึ่งหากเลยกำหนดแล้วโปรแกรมจะไม่สามารถบันทึกไฟล์ได้
โปรแกรมนี้มีเครื่องมือสำหรับโปรแกรมเมอร์อาทิ การเน้นวากยสัมพันธ์ (และรองรับไฟล์วากยสัมพันธ์ที่กำหนดเอง) การแปลงชนิดและการเข้ารหัสไฟล์ การแปลงอักขระจบบรรทัด (ระหว่างรูปแบบวินโดวส์ ลินุกซ์ และแมคอินทอช) นิพจน์ปรกติสำหรับค้นหาและแทนที่ การบันทึกการกดแป้นพิมพ์ การตรวจการสะกด (เฉพาะภาษาอังกฤษสำเนียงอเมริกันและสำเนียงบริเตน) รองรับการแก้ไขยูนิโคดเต็มรูปแบบ ทางลัดแป้นพิมพ์ที่กำหนดเองได้ การเติมข้อความเต็มโดยอัตโนมัติ code folding ฯลฯ สามารถเรียกดูและแก้ไขไฟล์ต่าง ๆ ในแท็บ และมีตัวเรียกดูไฟล์ภายในโปรแกรมนี้ด้วย
โปรแกรมนี้รองรับไฟล์ข้อความได้หลายประเภท เช่น ข้อความธรรมดา เอชทีเอ็มแอล ภาษาซี/ซีพลัสพลัส เพิร์ล พีเอชพี จาวา เจเอสพี จาวาสคริปต์ วีบีสคริปต์ ซีเอสเอส เอกซ์เอ็มแอล ซีชาร์ป นอกจากนี้ยังมีแม่แบบสำหรับเอกสารบางชนิดมาให้ด้วย
ซอนต็อก มหาราชินีสามแผ่นดิน
ซอนต็อก มหาราชินีสามแผ่นดิน ( ("Seondeok Yeowang") ; ) เป็นละครโทรทัศน์ของประเทศเกาหลีใต้ ซึ่งเป็นละครอิงประวัติศาสตร์ของเกาหลีที่อ้างถึงปฐมราชินีแห่งอาณาจักรซิลลา ที่ชื่อ ราชินีซอนต็อก ละครโทรทัศน์เรื่องนี้ฉายทางช่อง MBC ของทางประเทศเกาหลีใต้
ราชินีซอนต็อก กล่าวถึงเรื่องราวขององค์หญิงต๊อกมานที่ถูกทอดทิ้ง ระหกระเหินออกจากวังหลวงด้วยเหตุอันมาจากคำพยากรณ์ที่เป็นอัปมงคล ต้องทุกข์ทรมานแสนสาหัส เผชิญกับการฝ่าฟันแย่งชิงอำนาจในวังหลวงจนกลายเป็น ปฐมราชินี แห่ง อาณาจักรซิลลา ราชินีซอนต็อก
โดยเนื้อเรื่องกล่าวถึง มีซิล ครองอำนาจล้นฟ้าในวังหลวง พระเจ้าจินพยองและมเหสีมายาให้กำเนิดพระธิดาฝาแฝด สำหรับพระเจ้าจินพยองแล้ว การให้กำเนิดพระธิดาฝาแฝดกับเป็นสิ่งอัปมงคล ด้วยยึดติดคำพยากรณ์ที่ว่า ให้กำเนิดลูกสาวฝาแฝด สิ้นชายครองบัลลังก์ พระเจ้าจินพยองทรงไม่มีทางเลือกจึงจำต้องส่งคนพาต็อกมาน พระธิดาแฝดองค์รองไป จากวังหลวง แต่มิซิลกลับส่งคนไปลอบสังหาร
ในช่วงที่มีซิลมีอำนาจล้นฟ้า องค์หญิงชอน-มยอง พระธิดาฝาแฝดองค์โต ซึ่งมีไหวพริบสติปัญญาเฉลียวฉลาดเหนือคนธรรมดาก็ตัดสินใจ เก็บซ่อนอารมณ์ความรู้สึกเอาไว้ไม่ให้มีซิลรู้ แต่ในทุกครั้งที่ประสบวิกฤต ความสามารถและภาวะผู้นำขององค์หญิงชอน-มยองก็ปรากฏออกมาจนสามารถฝ่าฟันวิกฤติ ไปได้ทั้งที่องค์หญิงชอน-มยองและคิมยองซูแต่งงานกันจนมีลูกชายด้วยกันหนึ่งคนชื่อว่า คิมชุนชูก็ตาม แต่ดวงใจขององค์หญิงชอน-มยองกลับปฏิพัทธ์ต่อคิมยูซิน ซึ่งเคยช่วยชีวิตนางมาก่อน
คิมยูซินแม่ทัพแคว้นซิลลามีวรยุทธลึกล้ำ หลังจากที่ช่วยชีวิตองค์หญิงชอน-มยองให้รอดพ้นจาการปองร้ายของมีซิลแล้วก็ได้รู้จักกับต๊อกมาน ในช่วงเวลาที่คิมยูซินให้ความช่วยเหลือองค์หญิงต๊อกมาน สานความฝันที่จะรวบรวมสามาแคว้นเป็นหนึ่งเดียวกันให้กลายเป็นจริงขึ้นมานั่นเอง
คิมยูซินตกหลุมรักองค์หญิงต๊อกมาน กลายเป็นคนที่อยู่เคียงข้างสนับสนุนองค์หญิงต๊อกมานด้วยความภักดี จากความช่วยเหลือของคิมยูซิน ในที่สุดองค์หญิงต๊อกมานก็สามารถโค่นอำนาจของมีซิลลงได้กลายเป็นปฐมราชินี แห่งแคว้นซิลลา
ซอนต๊อก มหาราชินีแห่งอาณาจักรชิลลา หนึ่งในสามอาณาจักรของเกาหลี ทรงครองราชย์อยู่ระหว่างปี ค.ศ. 632 - 647 พระองค์ทรงเป็นผู้ปกครองอาณาจักรพระองค์ ที่ 27 แห่งอาณาจักรซิลลา และทรงเป็นราชินีองค์แรกที่ขึ้นครองบัลลังก์
พระองค์ทรงสร้าง หอดูดาว หรือ ชอมซองแต ซึ่งได้รับการบันทึกไว้ว่าเป็นหอดูดาวแห่งแรกในตะวันออกไกล หอดูดาวแห่งนี้ยังคงอยู่ในเมืองหลวงเก่าของซิลลา ที่เมืองคยองจูในประเทศเกาหลีใต้
บทเพลงรักสายใยนิรันดร์
บทเพลงรักสายใยนิรันดร์ เป็นภาพยนตร์ดรามาอเมริกา ที่เนื้อเรื่องที่สร้างขึ้นร่วมกับ Nicholas Sparks นวนิยายเรื่อง The Last Song (novel) ภาพยนตร์เรื่องนี้ กำกับโดย จูเลีย แอนน์ โรบินสัน ซึ่งถูกเปิดตัวมาเป็นภาพยนตร์ที่กำกับโดยเธอ และร่วมเขียนโดย Sparks กับ Jeff Van Wie , "The Last Song" นำแสดงโดย ไมลี่ย์ ไซรัส, เลียม แฮมเวิร์ธ, เกรกก์ คินเนียร์, และ บ๊อบบี้ โคลแมน โดยเรื่องราวของเรื่องนี้เกี่ยวกับปัญหาของวัยรุ่น ที่เธอไม่ได้ติดต่อกับพ่อของเธอมานาน ทำให้เธอตกหลุมรักกับชายหนุ่ม ณ ชายหาดประเทศอันสงบเงี่ยม ในช่วงฤดูร้อนที่ สหรัฐอเมริกา ภาพยนตร์เรื่องนี้ถูกเผยแพร่โดย Touchstone Pictures.
Sparks เป็นนักเขียนบทภาพยนตร์และนวนิยายมากมาย บทนิยายเรื่องนี้เขียนเสร็จในเดือน มกราคมปี 2552 ก่อนที่จะถูกนำมาทำเป็นภาพยนตร์ แสดงนำโดย โดยสถานที่เดิมของเรื่อง ที่ถูกเขียนไว้ในบทนิยายคือ รัฐ North Carolina แต่ตอนหลังได้ถูกเปลี่ยนเป็น รัฐ Georgia ประเทศสหรัฐอเมริกา
ซึ่งเป็นที่บริเวณใกล้เคียงทุ่ง Savannah รัฐ Georgia , "The Last Song" กลายเป็นภาพยนตร์เรื่องแรก ที่ถ่ายทำในเมืองเกาะที่ชื่อว่า Tybee Island
เรื่องนี้ก็ไม่ได้เป็นเรื่องแรกของเขาที่ถูกนำมาเป็นภาพยนตร์ ภาพยนตร์ที่นำความสำเร็จมากสู่ Sparks ได้แก่ The Notebook และ A Walk to Remember ในที่นี้ไม่มีใครที่จะไม่รู้จักภาพยนตร์สองเรื่องนี้ เป็นเรื่องรักโรแมนติกแห่งปีเมื่อถูกออกฉายเลยก็ว่าได้ และนวนิยายที่ถูกนำมาสร้างเป็นภาพยน์ได้แก่ Message In A Bottle, Nights In Rodanthe และ ที่กำลังฉายอยู่ในขณะนี้คือ เรื่อง Dear, John
เวโรนิกา รอนนี่ มิลเลอร์ ชีวิตของสาวน้อยวัย 17 ปีได้เปลี่ยนไป หลังจากที่พ่อแม่ของเธอต้องหย่าร้างกัน และพ่อของเธอก็ย้ายจากนิวยอร์กออกไป ณ เมืองเกาะ Tybee Island, Georgia
ระหว่างนั้น รอนนี่ก็กลายเป็นเด็กมีปัญหา เอาแต่ใจตัวเอง แม่เธอจึงตัดสินใจ จะไปใช้ช่วงเวลาในฤดูร้อนกับพ่อของรอนนี่ที่ Tybee Island
ในด้านพ่อของรอนนี่ เขาเป็นนักเปียโน และอดีตคุณครูในโรงเรียน Juilliard ที่ใช้ชีวิตสงบในเมืองแห่งชายหาดหลังจากหย่าร้าง และในระหว่างที่รอนนี่ได้มาอยู่ใน Tybee Island
ก็ทำให้ได้เกิดเรื่องราวความรักต่างๆมากมายในชายหาดแห่งนั้น
กระรอกหน้ากระแต
กระรอกหน้ากระแต (อังกฤษ: Shrew-faced squirrel, Shrew-faced ground squirrel) เป็นกระรอกชนิดหนึ่ง มีชื่อวิทยาศาสตร์ว่า "Rhinosciurus laticaudatus" จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Rhinosciurus"
กระรอกหน้ากระแต เป็นกระรอกที่มีลักษณะเด่นชัดแตกต่างไปจากกระรอกชนิดอื่น ๆ อย่างเห็นได้ชัด คือ ใบหน้าบริเวณจมูกจะแหลมยาวยื่นออกมาคล้ายสัตว์จำพวกกระแต ซึ่งเป็นสัตว์ในอันดับสัตว์กินแมลง มากกว่าจะเหมือนกระรอกที่เป็นสัตว์ในอันดับสัตว์ฟันแทะ
จัดเป็นกระรอกดินชนิดหนึ่ง มักอาศัยตามลำพังและหากินตามพื้นดิน โดยใช้ลิ้นที่ยาวตวัดกินอาหารได้แก่ แมลงชนิดต่าง ๆ, ไส้เดือนดิน และผลไม้บางชนิด มีหางที่สั้นและเป็นพวงเหมือนขนแปรงขัดขวด ลำตัวสีน้ำตาลเข้ม ใต้ท้องสีขาว มีสีเหลืองแซมบริเวณขอบด้านข้างโดยรอบ ความยาวลำตัว 23 เซนติเมตร ความยาวหางประมาณ 17 เซนติเมตร อาศัยทำรังอยู่ตามโพรงไม้ ตกลูกปีละครั้งเดียว ครั้งละประมาณ 1-2 ตัว
พบกระจายพันธุ์อยู่เฉพาะป่าดิบชื้นในคาบสมุทรมลายูเท่านั้น โดยเฉพาะในบริเวณที่ต่ำโดยเฉพาะในหุบเขาที่มีลำธารน้ำไหล โดยพบตั้งแต่ภาคใต้ของไทยแถบจังหวัดสุราษฎร์ธานีลงไป, มาเลเซีย, สิงคโปร์, บรูไน จนถึงเกาะบอร์เนียว
กระรอกหน้ากระแตเป็นกระรอกที่มีข้อมูลทางวิชาการน้อยมาก ด้วยความที่เป็นกระรอกที่หาได้ยากมากที่สุดชนิดหนึ่ง ในประเทศไทย ถูกขึ้นชื่อเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ไม่พบการซื้อขายหรือเลี้ยงเป็นสัตว์เลี้ยงเหมือนกระรอกชนิดอื่นแต่อย่างใด
โนโตโนะ
มิซิกิ โนโตโนะ ระดับ นินจาขาวขั้นสูง สาย 6A2B ชาย ธาตุนินจา:ไฟ
มิซึกิ โนโตโนะ บิดาชื่อ มิซึกิ เอสซึ มารดาชื่อ มิซึกิ มาซึนะ ถูกเลี้ยงดูโดยหลวงพ่อโตคิ เนื่องจากพ่อแม่สิ้นชีวิต ด้วยฝีมือ ปิศาจน้ำ ปิศาจไดโนเสาร์ ปิศาจพืชไฟ ปิศาจหนูน้ำแข็งบิน ปิศาจปลากระเบนบิน
ปิศาจปูสายฟ้า ปิศาจแมงมุมลิง ปิศาจพันหน้า ปิศาจเพชรดูดพลัง และจอมปิศาจคุมจักรวาล เขาเก่งเรื่องการต่อสู้ มีความสามารถด้านเรื่องต่อสู้เพราะแข่งกับนินจาทั่วเมือง ได้ที่2
โยอิ มาอิโกะ ระดับ นินจาขาวขั้นกลาง สาย 6A1B หญิง ธาตุนินจา:น้ำ
มากิโอะ มีบิดาชื่อโยอิ โซมะ มารดาเสียชีวิตลง เพราะอุบัติเหตุ มากิโอะเป็นคนไม่ค่อยกล้า แต่มีความรู้สูง และเชื่องช้า ถ้าทีม N.J.K. ขาดเขาไป ทีม N.J.K ก็ไม่สามรถผ่านระดับได้
โยอิ ยาตาโนะ ระดับ นินจาขาวฝึกหัด สาย 4A2B ชาย ธาตุนินจา:ดิน
ยาตาโนะ เป็นน้องชายของมาอิโอะ เขามีความสามรถด้านการประดิษฐ์สิ่งของที่เป็นความลับของทางหน่วยนินจาลับ(N.O.S)
ท่านกามุระ ซาซากิ ระดับ จ้าวนินจาแห่งเมืองโซมุ สาย 1000000A099999999999B
รัชย์ณมนทร์ รัชย์จิราธรรม
รัชย์ณมนทร์ รัชย์จิราธรรม ชื่อเดิม นวกชมณ ชื้นครองธรรม, นวพร ชื้นครองธรรม หรือ เกรซ เดอะสตาร์ เป็นที่รู้จักจากการได้อันดับ 6 ในการแข่งขันรายการ เดอะสตาร์ 6
เกรซสำเร็จการศึกษาระดับประกาศนียบัตรวิชาชีพจากโรงเรียนเตรียมวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ ปัจจุบันจบการศึกษาระดับปริญญาตรีที่คณะวิศวกรรมศาสตร์ สาขาไฟฟ้าเครื่องกลการผลิต หลักสูตรนานาชาติ มหาวิทยาลัยเกษตรศาสตร์
เมื่อวันที่ 4 กรกฎาคม พ.ศ. 2558 ขณะถ่ายทำละครน้องใหม่ร้ายบริสุทธิ์ อ.น้ำหนาว จ.เพชรบูรณ์ ในฉากที่เกรซต้องนั่งซ้อนท้ายจักรยานโดนหันหลังชนกันกับ มารีน่า ในระหว่างขับลงทางลาดชัน เกรซได้ประสบอุบัติเหตุพลัดตกจากจักรยานจนหัวฟาดพื้น เป็นเหตุให้มีอาการเลือดคั่งในสมองและกะโหลกร้าวเล็กน้อย จนต้องหายหน้าไปจากละครน้องใหม่ร้ายบริสุทธิ์ไประยะหนึ่ง เพื่อพักรักษาตัวก่อนจะกลับมาร่วมแสดงอีกครั้งในเวลาต่อมา
อันโดรมาเลียส
ในปิศาจวิทยา อันโดรมาเลียส () เป็นเอิร์ลแห่งนรกผู้มีอสูรใต้บังคับบัญชา 36 กองและเป็นปิศาจตนที่ 72 ในบท "อาร์สโกเอเทีย" จากหนังสือกุญแจย่อยของโซโลมอน
อันโดรมาเลียสมีลักษณะเป็นชายผู้ใช้มือกุมงูพิษขนาดใหญ่ไว้ มีอำนาจในการทำให้หัวขโมยและของที่ถูกขโมยไปกลับมาหาผู้อัญเชิญ อันโดรมาเลียสยังมีอำนาจในการลงโทษหัวขโมยและคนชั่วอื่นๆ เปิดเผยถึงความชั่วร้ายต่างๆและข้อตกลงอันไม่เป็นธรรม รวมทั้งยังสามารถหาสมบติที่ถูกซ่อนไว้ได้อีกด้วย